cyanic-selkie/wikianc huggingface dataset:
Թանգարան բաց երկնքի տակ
Պատմություն
Բաց երկնքի տակ թանգարաններից առաջիններից մեկն էր 1891 թվականին բացված Սկանսեն թանգարանը Շվեդիայի մայրաքաղաք Ստոկհոլմի Յուրգորդեն կղզում, ինչի հետ կապված` նրա անունը հասարակ անվան նշանակություն է ձեռք բերել եվրոպական շատ լեզուներում։
Brit Awards
Brit Awards (հաճախ անվանվում է` BRITs), երաժշտական մրցանակների հանձման ամենամյա արարողություն Մեծ Բրիտանիայում փոփ երաժշտության ոլորտում, տրվում է Ֆոնոգրամաների արտադրողների բրիտանական միության կողմից։ Համարվում է Գրեմմի մրցանակի բրիտանական համարժեքը։ Առաջին անգամ հանձնվել է 1977 թվականին (ամեն տարի հանձնվում է 1982-ից)։ Դասական երաժշտության կատարողների համար գոյություն ունի առանձին` Classical BRIT Awards մրցանակաբաշխություն, որը հանձնվում է ամեն տարի մայիսին սկսած 2020 թվականից։
Արտաքին հղումներ
Կատեգորիա:Երաժշտական մրցանակներ Կատեգորիա:Brit Awards մրցանակի դափնեկիրներ
Նիոր դը Սո
Նիոր դը Սո (Niort-de-Sault), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 680 կմ հարավ, Մոնպելիե քաղաքից` 180 կմ հարավ-արևմուտք, Կարկասոն քաղաքից` 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 11 աշխատունակ (15-64 տարեկան) բնակիչ, որոնցից ակտիվ էին 7-ը, իսկ ոչ ակտիվները` 4։ Ակտիվության ցուցանիշը կազմում է 63,6 %։ 7 աշխատունակ մարդկանցից աշխատել է 7 անձ (4 տղամարդ և 3 կին)։ Գործազուրկ են եղել 0 անձ (0 տղամարդ և 0 կին)։ 4 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իշտվան Շիմոն
Իշտվան Շիմոն (Simon István, ), հունգարացի բանաստեղծ, թարգմանիչ, հրապարակախոս, խմբագիր, խորհրդարանի անդամ, պրոֆեսոր։ Կոշուտի և Աթիլա Յաժեֆի անվան մրցանակների դափնեկիր։
Կենսագրություն
Իշտվան Շիմոնը ծնվել է Զալա վարչական համայնքի Բաժի գյուղում, գյուղացու ընտանիքում։ Սովորել է հայրենի գյուղի տարրական դպրոցում, միջնակարգ դպրոցն ավարտել է Շյումեգում։ Սովորել է Բուդապեշտի համալսարանում։ Մասնակցել է Երկրորդ համաշխարհային պատերազմին։ 1948 թվականին հրապարակել է բանաստեղծությունների ժողովածուն։ Աշխատել է տարբեր թերթերում ու ամսագրերում։ 1963 թվականին եղել է Հունգարիայի խորհրդարանի անդամ։ 1971 թվականից Բուդապեշտի դրամայի և կինոյի ակադեմիայի պրոֆեսոր, Հունգարիայի գրողների միության քարտուղար, 1974 թվականից՝ գլխավոր քարտուղարի տեղակալ ։
Արտաքին հղումներ
Կատեգորիա:Հունգարացի բանաստեղծներ Կատեգորիա:Պրոֆեսորներ Կատեգորիա:Հունգարացի թարգմանիչներ Կատեգորիա:Հունգարիայի քաղաքական գործիչներ Կատեգորիա:Երկրորդ համաշխարհային պատերազմի մասնակիցներ Կատեգորիա:Բուդապեշտի համալսարանի շրջանավարտներ
Տիրոջ Համբարձման տաճար (Դոնի Ռոստով)
Պատմություն
1892 թվականին, խոլերայի համաճարակից հետո, քաղաքային գծից դուրս առաջացավ գերեզմանատուն, որը ստացավ Եղբայրական անունը։ Այն դարձավ Դոնի Ռոստովի ամենամեծ գերեզմանոցը։ Սկզբնական շրջանում այնտեղ չկար նույնիսկ մատուռ ։
1891-1908 թվականներին Նոր Շուկայի հրապարակում կառուցվում էր Ալեքսանդր Նևսկի մայր տաճարը։ Այդ ժամանակահատվածում նրա մոտ գտնվում էր ժամանակավոր՝ քարե եկեղեցի, որը կառուցվել էր Սերգեյ Զագոսկինի նախագծով։ Տաճարի օծումից հետո որոշվեց չքանդել այդ եկեղեցին ամբողջությամբ, այլ ապամոնտաժել և շինանյութը տեղափոխել Եղբայրական գերեզմանատուն՝ այնտեղ նոր տաճար կառուցելու համար ։
Տաճարի տեղափոխությունն իրականացվեց վաճառականներ Գերասիմովի, Մյասնիկովի և Սաֆոնովի միջոցներով։ Շինարարությունն իրականացվել է քաղաքային ճարտարապետ Գրիգորի Վասիլևի ղեկավարությամբ ։
Տաճարի ճարտարապետության մեջ եղել են նորբյուզանդական և նորռուսական ոճերի տարրեր։ Սկզբնապես տաճարն ուներ մեկ մեծ և չորս փոքր գմբեթ։ Ճակատի ձևավորման համար օգտագործվել էր աղյուսե երեսապատում։ Արևմտյան մուտքի վերևում վրանաձև զանգակատունն էր։ Տաճարի հիմնական ծավալն ավարտում էր գմբեթը։ Տաճարի չափերը՝ 38×20 մետր ։
1929 թվականին տաճարը փակվեց։ Նրա տարածքը դարձավ «Դինամո» մարզադաշտի պահեստ։ 1933 թվականին, Ուսպենսկայա համայնքի՝ իշխանություններին դիմելուց հետո, տաճարում վերսկսվեցին ծիսակատարությունները։ 1937 թվականին տաճարը կրկին փակվեց։ 1930-1940-ական թվականներին քանդվեցին զանգակատունը և տաճարի գմբեթը։ 1942 թվականին, գերմանական օկուպացիայի ժամանակ, տաճարը կրկին բացվեց։ Տաճարի պաշտոնական բացումը կայացավ 1946 թվականին, և այդ ժամանակից ի վեր ծիսակատարությունները չեն դադարել ։
1990-ական թվականների վերջում կատարվել են վերականգնողական աշխատանքներ, որոնց ընթացքում վերականգնվել են զանգակատունն ու գմբեթը։ 2000-ական թվականների երկրորդ կեսին իրականացվել է տաճարի ներքին ձևավորման վերակառուցումը ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռուսաստանի մշակութային ժառանգություն Կատեգորիա:Դոնի Ռոստովի վանքեր և եկեղեցիներ Կատեգորիա:1913 հիմնադրումներ Ռուսաստանում
Ջիլ Քլեյբերգ
Ջիլ Քլեյբերգ (Jill Clayburgh, ), ամերիկյան դերասանուհի։
Կենսագրություն
Ջիլ Քլեյբերգը ծնվել է Նյու Յորքում, հարուստ հրեական արդյունաբերողի ընտանիքում  ։ Նրա հայրական կողմի տատը օպերային երգչուհի Ալմա Լեյչենբրուխ Քլեյբերգն էր ։ Մանկությունն անցել է Մանհեթենի Վերին Իստ-Սայդ թաղամասում։ Ավարտելով Brearley School դպրոցը, ընդունվել է Sarah Lawrence College քոլեջ, որն ավարտելուց հետո դերասանուհի դառնալու ցանկություն է հայտնել։
Սկզբնական շրջանում հանդես է եկել Բոստոնի թատրոնում, իսկ 1968 թվականից ելույթներ է ունեցել Բրոդվեյում։ Առաջին անգամ կինոյում նկարահանվել է 1963 թվականին` «Հարսանեկան երեկույթ» կինոնկարում, սակայն կինոյի ասպարեզում հաջողության նա հասել է 1976 թվականին, նկարահանվելով «Արծաթե նետը» կինոնկարում։ Հաջողությամբ էր պսակված նաև 1978 թվականին նկարահանված «Չամուսնացած կինը» կինոնկարում նրա դերակատարումը, որի համար նա Կաննի կինոփառատոնում արժանացել է կանացի լավագույն դերակատարման համար մրցանակին և ներկայացվել «Օսկար», «Ոսկե գլոբուս» և BAFTA մրցանակներին։ 1980 թվականին, նա կրկին ներկայացվել է «Օսկար» և «Ոսկե գլոբուս» մրցանակների, այս անգամ «Սկսել սկզբից» (1979 թ.) կինոնկարում իր դերակատարման համար։
Ջիլ Քլեյբերգը հետագայում նույնպես շարունակել է իր գործունեությունը կինոյում և հեռուստատեսությունում, սակայն առավել արդյունավետությամբ նա աշխատել է թատրոնում։
Անձնական կյանքը
1968 թվականին, Ջիլ Քլեյբերգը դրվագային դերով նկարահանվել է «Նյու-Յորքի ոստիկանությունը» հեռուստասերիալում, որտեղ ծանոթացել է Ալ Պաչինոյի հետ։ Նրանց միջև ծագած սիրավեպը տևել է շուրջ հինգ տարի։ 1979 թվականին Ջիլ Քլեյբերգը ամուսնացել է սցենարիստ Դեյվիդ Ռեյբի հետ և ունեցել երկու երեխա` մեկ որդի և մեկ դուստր։ Դուստրը դերասանուհի Լիլի Ռեյբն է։
Ջիլ Քլեյբերգը մահացել է 66 տարեկանում, 2010 թվականի նոյեմբերի 5-ին, քրոնիկական լիմֆոլեյկոզից ։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Լեյկոզից մահացածներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Տուլիե
Տուլիե (Tuglie), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 5279 մարդ, բնակչության խտությունը կազմում է 663 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 73058, հեռախոսային կոդ՝ +39 00833։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Օրնեզոն
Օրնեզոն (Ornaisons), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 1203 մարդ, բնակչության խտությունը` 111.39 մարդ/կմ²: Բնակավայրը զբաղեցնում է 10.8 կմ² տարածք:
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 40 կմ արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 741 աշխատունակ (15-64 տարեկան) բնակիչ, որոնցից ակտիվ էին 527-ը, իսկ ոչ ակտիվները` 214: Ակտիվության ցուցանիշը կազմում է 71,1 %: 527 աշխատունակ մարդկանցից աշխատել է 451 անձ (247 տղամարդ և 204 կին): Գործազուրկ են եղել 76 անձ (31 տղամարդ և 45 կին): 214 անաշխատունակներից 45-ը եղել են աշակերտներ կամ ուսանողներ, 106-ը` թոշակառուներ, իսկ 63-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մակբեթ (ֆիլմ, 2015)
Սյուժե
Ֆիլմի գործողությունները ծավալվում են 11-րդ դարում։ Շոտլանդիայի լորդ Մակբեթը հանդիպում է երեք գուշակների, որոնք կանխագուշակում են, որ նա կդառնա թագավոր։ Նա պատրաստվում է սպանել Դունքան թագավորին, երբ նա այցելի Մակբեթի ամրոց Ինվերսես, ապա զբաղեցնել գահը։
Ստեղծում
2013 թվականի ապրիլի 29-ին հայտարարվեց, որ Մայքլ Ֆասսբենդերը ստանձնել է Մակբեթի դերը։ Սկզբում Լեդի Մակբեթի դերը հանձնվել է Նատալի Փորտմանին, սակայն հետագայում նա թողել է նախագիծը և նրան փոխարինել է Մարիոն Քոտիարը :2013 թվականի հոկտեմբեր 23-ին The Weinstein ընկերությունը ձեռք է բերել StudioCanal-ից ֆիլմը ԱՄՆ-ում և Կանադայում տարածելու իրավունք ։ 2014 թվականի փետրվարին դերասանական կազմին են միացել Փեդի Քոնսիդայնը, Դեյվիդ Տյուլիսը, Շոն Հարրիսը, Ջեք Ռեյնորը և Էլիզաբեթ Դեբիկին։
Նկարահանումներ
2014 թվականի փետրվարի 6-ին հայտարարվել է, որ «Մակբեթի» էկրանավորման նկարահանումներն սկսվել են Շոտլանդիայում ։ Նկարահանումներն անցկացվել են յոթ շաբաթվա ընթացքում Անգլիայում եւ Շոտլանդիայում ։ 2014 թվականի փետրվարի 21-ին նկարահանումներ են անցկացվել Էլսթեդում՝ Հանքլի Քոմոնում, Սուրեյում ։ Նկարահանումներ են անցկացվել նաև Կիրանչում, Սքայ կղզում ։
Մրցանակներ և անվանակարգեր
2015 — «Արբանյակ» մրցանակի երկու անվանակարգերում` նկարչի լավագույն աշխատանքը (Ֆիոնա Կոմբին), լավագույն հագուստներ (Ժակլին Դուրան)։
Far Cry 4
Far Cry 4, բաց խաղային աշխարհով և Action ժանրի մուլտիպլատֆորմային վիդեոխաղ, մշակված Ubisoft Montreal ստուդիայի կողմից, Ubisoft Red Storm, Ubisoft Toronto, Ubisoft Shanghai և Ubisoft Kiev-ի մասնակցությամբ, Ubisoft-ի արտադրությամբ։ Գործողությունները ծավալվում են Կիրատում, Հիմալայների հորինված մարզում, որտեղ գլխավորում է ինքնակոչ միապետ Պեյգան Մինը ։
Սյուժե
Հիմալայների հեռուներում, բարձր լեռների և երկար ճանապարհների շարքում, գտնվում է Կիրատ մարզը։ Կար ժամանակ որ այստեղ փոթորկվել է քաղաքացիական պատերազմը՝ Կիրատի թագավորը և իր զորքը հանդիմանում էին ազգայնամոլներին։ Հոնկոնգյան երրորդության նախկին անդամներ՝ Պեյգան Մինը և իր մարդիկ, միանալով թագավորի կողմնակիցներին և նրանց օգնությամբ ջարդակոտոր են անում ազգայնամոլներին։ Սակայն Մինը այնուհետև սպանեց գահաժառանգին, բայց շուտով զոհվեց հանելուկային պայմաններում։ Նրա ընտանիքը՝ կինը Իվշարին և փոքրիկ տղան, գաղթում են Կիրատից դեպի ԱՄՆ։
Տարիներ անց, Իվշարիի և Մահանի տղա՝ Աջայ Գեյլը, վերադառնում է Կիրատ, որպեսզի իրագործի մոր վերջին խնդրանքը և քամուն տալ իր մոխրացված աճույնը յարենի հողում ։ Սակայն Կիրատում նորից հանգիստ չի լինում՝ վերածնված «Ոսկե ճանապարհ» խմբավորումը նորից հանդիմանում է Պեյգան Մինին և իր մարդկանց։ Բացի դրանից Պեյգան Մինը իմանում է իր վաղեմի թշնամու որդւ գալուստի մասին և, ինչպես երևում է, սկսում է նրա դեմ մշակել ծրագրեր։ Այժմ Աջային պետքե հաջողվի ողջ մնալ քաղաքական պատերազմի քաոսի շարքում և խաղալ սեփական դերը Կիրատի պատմության մեջ։
Թագավորական զորք
Կիրատի զինված ուժերը, որոնք հնազանդվում են Պեյգան Մինին։ Ֆրակցիայի գույնը՝ կարմիր, խորհրդանիշ՝ թագ որը գտնվում է երկու խաչված Կալաշնիկով ինքնաձիգերի վրա։
Ոսկե ճանապարհ
Ապստամբական խմբավորում, որը վարում է պարտիզանական պայքար Պեյգան Մինի և նրա զորքի դեմ։ Ֆրակցիայի գույնը՝ դեղին(ոսկեգույն), խորհրդանիշ՝ — բազմաշողային աստղ որը գտնվում է երկու խաչված Կուրկի տեսակի թրերի վրա։
Ավարտներ
Խաղի մեջ կան հինգ տարբեր ավարտներ։ Առաջին ավարտի համար, երբ Պեյգանը դուրս է գալիս սենյակից նրան հարակվոր է սպասել տասներկու րոպե։ Պեյգան Մինի սպանությունից/փախուստից հետո, Ամիտան/Սաբալաը հենց ինքն է դառնում դաժան ղեկավար։ Եթե ավարտական տիտրերից հետո գնաք Տիտրախ քաղաք ապա ձեզ հնարավորություն կնձեռվի սպանել Ամիտային, իսկ եթե գնաք Ջալենդու վանք ապա կսպանեք Սաբալին։ Կան նաև ևս երկու տարբեր ավարտներ։ Դրա համար պետք է Պեյգանին թողնել ողջ և խաղի վերջում թողնել Աջայի մոր մոխրացված աճույնը մատուռում։ Երբ Պեյգանը պատրաստվում է ինքնաթիռով գնալ, ձեզ կնձեռվի մի քանի վայրկյան, որպեսզի ոչնչացնեք ղեկավարի ինքնաթիռը հակատանկային գնդացիրի օգնությամբ։ Ամիտան/Սաբալը դառնում է դաժան ղեկավար, և վերջում դզեր առջև ընկած է լինում Պեյգանի Մինի դին որից դուք կարող եք վերցնել 250 000 չինական ռուպի։
Մշակում
Հարցազրույցի ժամանակ, Մարկ Թոմփսոնը (անգլ.՝ Mark Thompson) պատմել է, որ ինքը կուզեր, որ խաղի սյուժեն լիներ այլ կերպ, նա զգացել էր ինչ սյուժե պետքե լիներ Far Cry 3-ում։ Far Cry 3 -ում կար բաց աշխարհ և գեյմփլեյը սյուժեի ափերի մեջ չէր։ Այս ամենը խաղացողին թույլ էր տալիս կատարել տարբեր հետաքրքիր հանձնարարություներ, որոնք այդքանել կապ չէին ունենա սյուժեյի հետ։ Far Cry 4-ի համար նախատեսված էր այնպես որ, գեյփլեյը, սյուժեն և բաց աշխարհը պետք է լրացնեին իրար ։ Բացի դրանից հեղինակները որոշել էին
Հրատարակություն
Ubisoft-ը թողարկել է Far Cry 4 խաղի երեք տարբեր հրատարակումներ։ «Սահմանափակ հրատարակություն» (անգլ.՝ Limited Edition), ներառում է իր մեջ DLC «Հյորկի քավումը» (անգլ.՝ Redemption Hurk)։ Այս հրատարակումը կառաջարկվի նրանց, ովքեր նախապես պատվիրել են խաղը ։ «Կիրատ հրատարակություն» (անգլ.՝ Kyrat Edition), իր մեջ կներառի Պեյգան Մինի արձանիկը, Կիրատի քարտեզը, պրոպագանդային շապիկ, ամսագիր և հավաքածուների արկղ, և «Հյորկի քավումը» որպես DLC ։
Արտաքին հղումներ
Կատեգորիա:2014 տեսախաղեր Կատեգորիա:Xbox 360 տեսախաղեր Կատեգորիա:Windows տեսախաղեր Կատեգորիա:Xbox One տեսախաղեր
Գորիից եկած աղջիկը
«Գորիից եկած աղջիկը» (გოგონა გორიდან), 2012 թվականին ռեժիսոր Էկա Պապիաշվիլիի նկարահանած վրացական ֆիլմ ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում ։
Սյուժե
Ֆիլմը պատմում է Հարավային Օսիայից փախած դեռատի աղջիկա՝ Թամարիի և ռուսական ծագմամբ տղայի՝ Դաթոյի հարաբերությունների մասին։ Դպրոցի առաջին իսկ օրը Թամարիին նստեցնում են Դաթոյի կողքին, ով առիթը բաց չի թողնում նեղացնելու աղջկան և փչացնելու այն ամենը, ինչը թանկ է նրա համար։ Ապաստանելով վրացական փոքրիկ գյուղում, պատրաստվում է իր առաջին օրվան նոր դպրոցում։ Բայց երբ աղջիկը մերժում է Դաթոյի ներողության սկզբնական փորձերը, Դաթոն ստիպված է նոր ձև գտնել Թամարիի սիրտը շահելու համար ։
Արտաքին հղումներ
Կատեգորիա:Վրացական ֆիլմեր Կատեգորիա:2012 ֆիլմեր Կատեգորիա:Էկա Պապիաշվիլու ֆիլմեր
Չիմամանդա Նգոզի Ադիչի
Չիմամանդա Նգոզի Ադիչի (Chimamanda Ngozi Adichie, ), նիգերիացի նովելիստ։ Նրան անվանել են «ամենանշանավորը անգլախոս երիտասարդ հեղինակներից, ում հաջողվում է նոր սերնդին ներքաշել Աֆրիկյան գրականության մեջ» ։
Անձնական կյանք և կրթություն
Ադիչին, ով ծնվել է Էնուգու քաղաքում, մեծացել է հարավարևելյան Նիգերիայի Նսուկկա համալսարանային քաղաքում, որտեղ տեղակայված է Նիգերիայի համալսարանը։
Ադիչին սովորել է բժշկություն և դեղագործություն Նիգերիայի համալսարանում. Այս շրջանում նա խմբագրել է համալսարանի կաթոլիկ բժշկական ուսանողների The compass (Կողմանցույցը) ամսագիրը։ 19 տարեկան հասակում Ադիչին մեկնեց ԱՄՆ՝ սովորելու քաղաքագիտություն և միջազգային հարաբերություններ Ֆիլադելֆիայի Դրեքսելի Համալսարանում։
Պավլո Ուսենկո
Պավլո Ուսենկո (Павло Матвійович Усенко, ), խորհրդային ուկրաինացի բանաստեղծ։ ԽՄԿԿ անդամ (1925)։ Նիկոլայ Օստրովսկու անվան գրական մրցանակի դափնեկիր (1967)։
Չիմամանդա Նգոզի Ադիչի
Անձնական կյանք և կրթություն
2003 թվականին ստացել է մագիստրոսի կոչում ստեղծագործ շարադրանքի բնագավառում Ջոնս Հոփքինսի Համալսարանում։ 2008 թվականին ստացել է մագիստրոսի կոչում Արվեստը Աֆրիկյան գիտություններում բնագավառում Եյլի համալսարանից։
Պավլո Ուսենկո
Կենսագրություն
Պավլո Ուսենկոն ծնվել է Դնեպրոպետրովսկի մարզի Զառչիպսկոե գյուղում, չքավոր գյուղացու ընտանիքում ։ Ավարտել է Վերխնեդնեպրովսկի տարրական դպրոցը, 1929-1931 թվականներին սովորել է Խարկովի կարմիր պրոֆեսուրայի ինստիտուտում։ Որոշ ժամանակ պատկանել է «Плуг» գրական կազմակերպությանը։ 1926 թվականից մինչև 1932 թվականին լուծարումը եղել է «Молодняка» կազմակերպիչներից ու առաջնորդներից։ Մասնակցել է Հայրենական Մեծ պատերազմին ։
Բանաստեղծությունների առաջին ժողովածուն հրատարակվել է 1925 թվականին ։ Ուսենկոյի հիմնական գրքերից են` «ԿՍՄ», «Մարտի լիրիկա», «Հանուն Ուկրաինայի», «Որդիներ»։
Ծանոթագրություններ
Կատեգորիա:Ուկրաինացի գրողներ Կատեգորիա:Հայրենական մեծ պատերազմի մասնակիցներ Կատեգորիա:ԽՄԿԿ անդամներ Կատեգորիա:Խորհրդային բանաստեղծներ Կատեգորիա:Ուկրաինացի լրագրողներ Կատեգորիա:Ստալինգրադի ճակատամարտի մասնակիցներ
Տրիկազե
Տրիկազե (Tricase), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 17 870 մարդ, բնակչության խտությունը կազմում է 398 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 73039, 73030, հեռախոսային կոդ՝ +39 00833։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ջովինացո
Ջովինացո (Giovinazzo), կոմունա Իտալիայում, գտնվում է Ապուլիա մարզի Բարի գավառում ։
Բնակչությունը 20177 մարդ (2008 թվականի տվյալներով), բնակչության խտությունը 469 մարդ/կմ²։ Զբաղեցնում է 43 կմ² տարածք։ Փոստային ինդեքս՝ 70054։ Հեռախոսային կոդ՝ 080։
Բնակավայրի հովանավոր սուրբ համարվում է Մարիամ Աստվածածինը։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Աթոյան փողոց (Երևան)
Աթոյան փողոց, փողոց Երևանի Էրեբունի վարչական շրջանում։ Քաղաքային նշանակության փողոց է ։
Տվյալներ
Սկսվում է Ռոստովյան փողոցից (դառնալով Բելինսկու փողոցի շարունակություն), ձգվում հարավարևելյան ուղղությամբ և հասնում Այվազովսկու փողոց։
Խորհրդային տարիներին սկզբում կոչվել է Նոր Արեշի 10-րդ փողոց, այնուհետև, ի պատիվ հայ ռազմական գործիչ Հակոբ Աթոյանի, ստացել է ներկայիս անվանումը։
Աղբյուրներ
Կատեգորիա:Երևանի փողոցներ
Մայրապետ
Մայրապետ, հայկական իգական անուն։ Առաջացել է հայերեն մայր և պետ բառերից։ Հիշատակվել է մեկ անգամ անթվական մի հիշատակարանում, որը գտնվում է 1311 թվականին գրված մի Ավետարանում ։ Մերապետ ձևով հիշատակվել է 1635 թվականին ։
Ծանոթագրություններ
Կատեգորիա:Հայկական իգական անձնանուններ
Ուվեյան
Ուվեյան (Ouveillan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 2167 մարդ, բնակչության խտությունը` 72.28 մարդ/կմ²։ Բնակավայրը զբաղեցնում է 29.98 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 85 կմ հարավ-արևմուտք, Կարկասոն քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1386 աշխատունակ (15-64 տարեկան) բնակիչ, որոնցից ակտիվ էին 943-ը, իսկ ոչ ակտիվները` 443։ Ակտիվության ցուցանիշը կազմում է 68,0 %։ 943 աշխատունակ մարդկանցից աշխատել է 827 անձ (450 տղամարդ և 377 կին)։ Գործազուրկ են եղել 116 անձ (66 տղամարդ և 50 կին)։ 443 անաշխատունակներից 107-ը եղել են աշակերտներ կամ ուսանողներ, 178-ը` թոշակառուներ, իսկ 158-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կամպո դե Ֆիորի
Կամպո դե Ֆիորի (Campo de' Fiori, բառացի՝ «ծաղիկների դաշտ» ), ուղղանկյունաձև տարածք Հռոմի կենտրոնում՝ Նավոնայի ապարանքի և Ֆերենեզե հրապարակի կիսաճանապարհին։
Այն մասին, որ Կամպո դեյ Ֆիորիում երկար ժամանակ անցկացվել են հրապարակային մահապատիժներ, հիշեցնում է Ջորդանո Բրունոյի արձանը, որը տեղադրվել է 1889 թվականին այնտեղ, որտեղ խարույկ է բարձրացվել փիլիսոփան։
Նշումներ
<references group="Ն"/>
Վալբոնայի հովիտ ազգային պարկ
Վալբոնայի հովիտ ազգային պարկ (Parku Kombëtar "Lugina e Valbonës"), բնության հատուկ պահպանվող տարածք, որ տեղակայված է Ալբանիայում՝ Տրոպոյայի շրջանի ու Կուկասի գավառի տարածքներում։ Այն գտնվում է Բայրամ Ցուրի քաղաքից 25-30 կմ դեպի հյուսիս-արևմուտք։
Վալբոնայի հովիտ պարկը Ալբանիայի այն երեք ազգային պարկերից մեկն է, որ ձևավորվել են 1996 թվականի հունվարի 15-ին Մինիստրների խորհրդի № 102 որոշմամբ (մյուս երկուսն են՝ Qafë Shtamë և Zall Gjoçaj) : Ազգային պարկի տարածքը կազմում է 80 քառակուսի կիլոմետր։ Այն զբաղեցնում է Վալբոնա գետի վերին հոսանքները, որ գտնվում են Հյուսիսալբանական Ալպերում։ Հյուսիսում պարկը շարունակվում է Չեռնոգորիայի սահմանից այն կողմ, արևմուտքում հասնում է մինչև Տետի ազգային պարկի սահմանները (Thethi), իսկ արևելքում տարածվում է մինչև Lumi i Gashit արգելոցը։ Վալբոնայի հովիտ ազգային պարկի բարձրությունը ծովի մակարդակից կազմում է 400-ից մինչև 2692 մետր։ Պարկի տարածքում կան բազմաթիվ քարայրներ։ Դրանց թվում է Դրագոբի քարայրը, որտեղ մահացել է Ալբանիայի ազգային հերոս Բայրամ Ցուրին ։
Ալբանիան, Չեռնոգորիան ու Կոսովոյի Հանրապետությունը նախատեսում են ստեղծել բնության պահպանվող տարածք, որ տեղակայված կլինի երեք պետությունների տարածքում և կկոչվի «Բալկանյան խաղաղության պարկ» ։
Բուսական աշխարհ
Վալբոնայի հովտում աճող ծառերի շարքում հանդիպում են եվրոպական հաճարենի (Fagus sylvatica), Հելդրեյխի սոճի (Pinus heldreichii), բալկանյան (մակեդոնական) սոճի (Pinus peuce), սոճի սովորական (Pinus silvestris), շագանակենի ցանովի (Castanea sativa), ընկուզենի սովորական (Juglans regia), խնձորենի անտառային (Malus sylvestris) և այլն ։
Կենդանական աշխարհ
Ազգային պարկի տարածքում հանդիպում են այնպիսի կաթնասուններ, ինչպիսիք են գորշ արջը (Ursus arctos), գայլը (Canis lupus), սովորական լուսանը (Felis lynx), այծյամը (Capreolus capreolus), քարայծը (Rupicapra rupicapra), վարազը (Sus scrofa) :
Գեթին Էնթոնի
Գեթին Էնթոնի (Gethin Anthony, ), թատրոնի, կինոյի և հեռուստատեսության անգլիացի դերասան։ Առավել հայտնի է դարձել՝ մարմնավորելով Ռենլի Բարատեոնի դերը Գահերի խաղը հեռուստասերիալում, որը նկարահանվել է Ջորջ Մարտինի «Սառույցի և կրակի երգ» գրքի հիման վրա ։
Դավիդե Կալաբրիա
Դավիդե Կալաբրիա (Davide Calabria, ), իտալացի ֆուտբոլիստ, պաշտպան։ Հանդես է գալիս իտալական «Միլան»-ի և Իտալիայի երիտասարդական հավաքականի կազմում։
Գեթին Էնթոնի
Կրթություն
Գեթինը սովորել է Թիֆֆոնի դպրոցում։ Ավարտել է Օքսֆորդի համալսարանի անգլիական գրականության բաժինը։ Եղել է Օքսֆորդի համալսարան դրամատիկական միության նախագահ։ Ավարտելով կրթությունը՝ դերասանը շարունակել է ուսումը Լոնդոնի երաժշտության և դրամատիկական արվեստների ակադեմիայում։
Արտաքին հղումներ
Կատեգորիա:Անգլիացի դերասաններ Կատեգորիա:Օքսֆորդի համալսարանի շրջանավարտներ Կատեգորիա:Հեռուստատեսային դերասաններ
Դավիդե Կալաբրիա
Ակումբային կարիերա
Դավիդեն իտալական «Միլան» ֆուտբոլային ակումբի սան է։ 2013 թվականից հանդես է եկել «Միլանի» երիտասարդական կազմում։
Վիճակագրություն
2017 թվականի հունվարի 21-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Միլանի ֆուտբոլիստներ Կատեգորիա:Իտալացի ֆուտբոլիստներ
Մադագասկարյան նախագիծ
Նախագիծ «Մադագասկար» (Madagaskarplan), Երրորդ ռեյխում մշակված ծրագիր (որպես բրիտանական Ուգանդական նախագծի շարունակություն), ըստ որի նախատեսվում էր հրեաների տեղահանումը Եվրոպայից և նրանց բնակեցումը Մադագասկար կղզում։
Առաջին անգամ Եվրոպայի «մաքրման» մասին խոսել է դեռևս 1885 թ.-ին Պաուլ դե Լագարդը, որը ենթադրում էր հրեաների բռնի վերաբնակեցումը Մադագասկար կղզում։ 1920-ական թթ.-ին նրա առաջարկությունը քննարկում էին այնպիսի հակասեմական տրամադրված գործիչներ, ինչպես Արնոլդ Լիզը։ 1940 թ.-ի ամռանը Ֆրանսիայի հետ զինադադարը գերմանացիներին հնարավորություն տվեց պարտված տերությունից պահանջել իրենց տրամադրել Մադագասկարը՝ այնտեղ յուրատեսակ «սուպերգետտո» ստեղծելու նպատակով։
Մադագասկարական նախագծի գլխավոր նախաձեռնողը դիվանագետ Ֆրանց Ռադեմախերն էր։ Նա առաջարկում էր ստիպել պարտված Ֆրանսիային տալ իր համաձայնությունը հրեաներին Մադագասկար տեղահանելու համար։ Ըստ Ռադեմախերի՝ այս ծրագրի առավելությունն այն էր, որ հրեաները վերածվում էին գերիների, ինչը հնարավորություն էր ստեղծում անհրաժեշտության դեպքում շանտաժի ենթարկել նրանց ճակատագրով մտահոգ ԱՄՆ-ի հրեական շրջանակներին։
Ռադեմախերի նախաձեռնությունը քննարկվում էր ռեյխի վերնախավում ողջ ամառվա ընթացքում։ Քննարկմանը մասնակցում էին Ադոլֆ Հիտլերը, Հենրիխ Հիմլերը, Ռեյնհարդ Հեյդրիխը, Յոահիմ Ռիբենտրոպը, ինչպես նաև Բենիտո Մուսոլինին։ Նախագիծը վերջնական տեսքի բերելու աշխատանքները հանձնարարվեց գեստապոյի աշխատակից Ադոլֆ Էյխմանին։ Օգոստոսի 15-ի նախագծով նա առաջարկում էր քառամյա պլանի քաղաքականությանը համապատասխան՝ տարեկան մեկ միլիոն եվրոպացի հրեա վերաբնակեցնել Մադագասկարում։ Գաղութների կառավարումը Էյխմանը մտադիր էր հանձնել ՍՍ-ին։
Բրիտանիայի համար ձգված մարտերը վտանգի տակ դրեցին նախագծի իրականացումը։ Գերմանական ղեկավարությանը պարզ էր դառնում, որ մոտավոր ժամանակները Կրիգսմարինեն զբաղված է լինելու ռազմական գործողություններով, այլ ոչ թե հրեաներին Աֆրիկա տեղափոխելով։ Դաշնակիցների «Մադագասկարական օպերացիա»-ն օրակարգից դուրս բերեց Ռադեմախերի առաջարկությունը, որն առանց այդ էլ կորցրել էր իր արդիականությունը «հրեական հարցի վերջնական որոշման» պատճառով։
Արտաքին հղումներ
The Nazis & the Jews: The Madagascar Plan
Տես նաև
Ուգանդական նախագիծ
Գրականություն
Կատեգորիա:Հոլոքոստ Կատեգորիա:Մադագասկարի պատմություն Կատեգորիա:Գերմանա-մադագասկարյան հարաբերություններ
Դանիել Կարիսու
Դանիել Ֆիլիպե Մարտինշ Կարիսու (Daniel Filipe Martins Carriço, ), պորտուգալացի ֆուտբոլիստ, իսպանական «Սևիլյա» ակումբի և Պորտուգալիայի երիտասարդական հավաքականի նախկին պաշտպան։
Ակումբային կարիերա
Դանիել Կարիսու իր կարիերան սկսել է Սպորտինգ Լիսաբոն ակումբի ակադեմիայում։ Թիմի հիմնական կազմ հրավիրվել է 2007-08 մրցաշրջանի սկզբին, սակայն ամբողջ տարին վարձավճարով անցկացրել է Օլյանեսիի «Սպորտինգ» և Լիմասոլի ԱԵԼ ակումբներում։
2009-10 մրցաշրջանում Դանիել Կարիսուն թիմի երկրորդ ավագ Անդերսոն Պոլգային դուրս մղեց հիմնական կազմից և Տոնելի հետ կազմեց կենտրոնական պաշտպանության զույգը։ Դանիելը տարբեր մրցաշարերում մասնակցեց Սպորտինգի 40 խաղի և խփեց 2 գոլ։
2010-11 մրցաշրջանի սկզբին թիմի լքեց ավագ Ժոաու Մոուտինյուն, ով տեղափոխվեց Պորտու։ «Առյուծների» նոր գլխավոր մարզիչ Պաուլու Բինտուն թիմի ավագ նշանակցե երիտասարդ Դանիել Կարիսուին։ Երկրորդ ավագներն էին Անդերսոն Պոլգան, Տիագու Ֆերեյրան և Պեդրու Մենդիշը։ Միջսեզոնային շրջանում Տոնելան լքեց թիմը, Կարիսուն մրցաշրջանի մեծ մասը խաղաց Անդերսոն Պոլգայի հետ։
2012 թվականի դեկտեմբերի 31-ին հայտարարվեց Կարիսուի՝ Ռեդինգ տեղափոխվելու մասին։ Խաղացողը կնքեց երկուսուկես տարվա պայմանագիր՝ 1 տարի երկարաձգելու պայմանով ։ 2013 թվականի հունվարի 12-ին Կարիսուն Վեստ Բրոմվիչի դեմ խաղում (3-2) դեբյուտեց նոր ակումբում։ Դանիելը մինչև մրցաշրջանի ավարտը դաշտում անկացրեց ընդհանուր առմամբ 87 րոպե։
Կարիերան հավաքականում
Դեռևս Սպորտինգի երկրորդ թիմից Դանիել Կարիսուն հարավիրվել Պորտուգալիայի մինչև 19 տարեկանների հավաքական, որպեսզի մասնակցի Ավստրիայի պատանեկան Եվրո 2007-ին։ Դանիել մասնկացեց 2 խաղի և ճանաչվեց թիմի լավագույն խաղացողներից մեկը։ Տան տերերի դեմ խաղի 70-րդ րոպեին Կարիսուն խփեց ազգային հավաքականում իր միակ գոլը։ Պորտուգալիայի հավաքականը չկարողացավ դուրս գալ Ա խմբից, իրենից առաջ թողնելով մրցաշարի ֆինալիսներ Իսպանիային և Հունաստանին։
2008-09 մրցաշրջանից Կարիսուն հաճախ հրավիրվեց երիտասարդական հավաքական։
Ձեռքբերումներ
Սևիլյա
Արտաքին հղումներ
Կատեգորիա:Սևիլյայի ֆուտբոլիստներ Կատեգորիա:Պորտուգալացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Պուումալա
Պուումալան համայնք է Ֆինլանդիայում։
Այն գտնվում է Արևելյան Ֆինլանդիա նահանգում և մասն է կազմում Հարավային Սավոնիա մարզի։ Համայնքի բնակչությունը կազմում է 2,291 մարդ ( 30 Հունիս 2015 ) և զբաղեցնում է 1,237,70 քառ. կմ տարածք, որից 443,17 քառ. կմ-ն ջրային է։ Բնակչության խտությունը մեկ քառակուսի կիլոմետրի համար 2.88 է։
Համայնքը միալեզվակիր է՝ ֆիններեն։
Ծանոթագրություններ
Կատեգորիա:1868 թվականին հիմնադրված բնակավայրեր
Վաչե և Թամար Մանուկյան մատենադարան
«Վաչե և Թամար Մանուկյան» մատենադարան, մատենադարան Հայաստանի Հանրապետության Վաղարշապատ քաղաքում։
Տրեպուցի
Տրեպուցի (Trepuzzi), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 14 507 մարդ, բնակչության խտությունը կազմում է 615 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 73019, հեռախոսային կոդ՝ +39 00832։
Վաչե և Թամար Մանուկյան մատենադարան
Պատմություն
Մատենադարանի նոր շենքի պաշտոնական բացումը տեղի է ունեցել 2012 թվականի hոկտեմբերի 18-ին Մայր Աթոռ Սուրբ Էջմիածնում՝ հանդիսապետությամբ Ն.Ս.Օ.Տ.Տ. Գարեգին Բ Ծայրագույն պատրիարք և Ամենայն Հայոց Կաթողիկոսի, մասնակցությամբ Հայաստանի Հանրապետության նախագահ Սերժ Սարգսյան ի ու Ս. Էջմիածնի մատենադարանի բարերարներ լոնդոնաբնակ տեր և տիկին Վաչե և Թամար Մանուկյանների, որոնց անունով էլ կոչվում է նորակառույց հաստատությունը՝ Ս. Էջմիածնի «Վաչե և Թամար Մանուկյան» մատենադարան։
Տրեպուցի
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Վաչե և Թամար Մանուկյան մատենադարան
Կառույց
Մատենադարանի շենքը կառուցվել է ճարտարապետ Արտակ Ղուլյանի նախագծով. Հեղինակը համակցել է ժամանակակից և հայկական ավանդական ճարտարապետական ոճերը։
Ժառանգություն
Մատենադարանի բազմահարուստ ֆոնդի հիմքը դեռևս Վազգեն Ա երջանկահիշատակ կաթողիկոսի գահակալության շրջանում Մայր Աթոռ Սուրբ Էջմիածնում կազմավորված գրադարանն է, Գարեգին Ա երանաշնորհ հայրապետի անձնական գրադարանային ֆոնդը, Հայաստանի աստվածաշնչային ընկերության կողմից նվիրաբերված օտարալեզու բացառիկ կրոնագիտական գրականությունը։ Նորաբաց մատենադարանում մեկտեղվել են Մայր Աթոռի տարբեր գրադարանների (Գևորգյան հոգևոր ճեմարան և Սևանի Վազգենյան հոգևոր դպրանոց)` մինչև 1930 թվականը հրատարակված բոլոր գրքերը։ Մատենադարանում պահվում է հայագիտական և աստվածաբանական շուրջ 80․000 միավոր գրականություն (2003 թվականին մոտավորապես 5.000 էր)։ Այստեղ նաև հավաքված են Աստվածաշնչի գրեթե բոլոր հնարավոր հրատարակությունները։
«Վաչե և Թամար Մանուկյան» մատենադարանն ունի 534 միավոր հնատիպ գիրք։ Մատենադարանի գլխավոր նպատակներից է հավաքել այս գրքերը, հասանելի դարձնել աստվածաբանությամբ, հայագիտությամբ, Հայաստանի և տարածաշրջանի պատմությամբ հետաքրքրվող ընթերցողներին։ Նման գրքերը պահվում են շենքի երկրորդ հարկում հատուկ հնատիպ գրքերի համար նախատեսված սրահում` ապահով և հարմար օդաջերմալուսային պայմաններում։ Հետազոտողներն այս ֆոնդից կարող են օգտվել նախնական թույլտվություն ստանալով Մատենադարանի տնօրինությունից։
Հնատիպ գրքերի և մատյանների հավաքածուն հանրությանը հասանելի դարձնելու համար, Հայաստանի ազգային գրադարանի հետ համագործակցությամբ, մշակվում է այն թվայնացնելու ծրագիր։ Գրադարանը հարուստ է նաև Մերձավոր Արևելքի հին ու միջնադարյան գրականությամբ։ Մատերանդարանի ֆոնդերի համալրումն իրականացվում է շնորհիվ այն նվիրատվությունների, որոնք կատարվում են աշխարհի տարբեր վայրերից։ Բացի նվիրատվություններից Մատենադարանն ունի առանձին գումարային ֆոնդ, որը ծառայում է անհրաժեշտ գրականություն ձեռքբերելու համար։
Մատենադարանն այսօր ունի ավելի քան 600 գրանցված ընթերցող։
Ծանոթագրություններ
Կատեգորիա:Հայաստանի մատենադարաններ Կատեգորիա:2012 հիմնադրումներ Հայաստանում
Էկա Պապիաշվիլի
Կենսագրություն
Էկա Պապիաշվիլին ծնվել է Վրաստանի Բոլնիս քաղաքում։ Ֆրայբուրգում (Գերմանիա) ուսանել է մարդաբանություն և ռեժիսուրա։ Աշխատել է կինոթատրոններում, ապա տարբեր նախագծերում եղել է ռեժիսորի ասիստենտ ։
Ֆիլմեր
Սցենարիստ Ռեժիսոր Դերեր
Արտաքին հղումներ
Կատեգորիա:Վրացի ռեժիսորներ Կատեգորիա:1976 ծնունդներ Կատեգորիա:Բոլնիս քաղաքում ծնվածներ Կատեգորիա:Վրացի կինոռեժիսորներ Կատեգորիա:Վրացի սցենարիստներ
ՀԱՆ-17
ՀԱՆ-17 (АГС-17), 30 մմ-ոց հաստոցային ավտոմատ նռնականետ, նախատեսված է թաքստոցներից դուրս, բաց խրամատներում ու տեղանքի բնական ծալքերի ետևում տեղավորված հակառակորդի կենդանի ուժը և կրակային միջոցները ոչնչացնելու համար։ Նռնականետից հրաձգություն կատարելու ժամանակ օգտագործում են բեկորային նռնակով ՎՈԳ-17 կրակոց։
Մեշարի
Մեշարի (Meshari), ալբաներենով հրատարակված առաջին տպագիր գիրքը։ Ներկայում գոյություն ունի այդ գրքի ընդամենը մեկ օրինակ։
ՀԱՆ-17
ԿԲԱ-117-ը ԱԳ-17 նռնականետի ուկրաինական անալոգն է, որը ստեղծել է «Артиллерийское вооружение» կոնստրուկտորային բյուրոն ։ Այն նախատեսված է զրահափոխադրիչների և զրահակատերների մարտական մոդուլի վրա տեղադրման համար։ 2014 թվականի սկզբին սկսվել է հետևակային տարբերակի մշակումը  ։
Մեշարի
Պատմություն
Մեշարին հրատարակվել է հավանաբար Վենետիկում 1555 թվականին կաթոլիկ եպիսկոպոս Գյոն Բուզուկուի կողմից։ Մեշարին հայտնաբերվել է 1740 թվականին Սկոպյեում, սակայն մի որոշ ժամանակ անց այն անհետացել է և նրա մասին տեղեկություն չի եղել։ 1910 թվականին գրքի պատճենը գտնվել է կաթոլիկ եպիսկոպոս Լուզի Սկիրոիի մոտ։ 1930 թվականին ստեղծվել է գրքի լուսապատճենված տարբերակը, իսկ 1968 թվականին գիրքը հրատարակվել է գիտնականների ծանոթագրություններով։
Ներկայում գրքի բնօրինակը պահպանվում է Վատիկանի գրադարանում, սակայն այդ օրինակում բացակայում են գրքի տիտղոսաթերթն ու առաջին տասնվեց էջերը։
ՀԱՆ-17
Արտաքին հղումներ
Կատեգորիա:Հաստոցային ավտոմատ նռնականետեր
Մեշարի
Պատմություն
2005 թվականին Մակեդոնիայի Հանրապետությունը թողարկել է Մեշարիի հրատարակման 450-ամյակին նվիրված փոստային նամականիշ ։
Նկարագրություն
Մեշարին կաթոլիկական պատարագային գրքի հիմնական հատվածների թարգմանությունն է ալբաներեն, այդ պատճառով էլ գրքի ալբաներեն վերնագիրը վերցված է ժամասացության Missale գրքի լատիներեն անվանումից։ Գրքում ներառված են նաև կաթոլիկական գլխավոր տոների ցանկը, աղոթքներ, սրբերին ուղղված խնդրանքներ, հատվածներ Աստվածաշնչից, տրենտյան կատեխիզիսը։ Գիրքը կազմված է 118 էջից, որոնցից յուրաքանչյուրը բաժանված է երկու սյունակի։
Գիրքը գրված է ալբաներենի հյուսիսային (գեգյան) բարբառով։ Այն տպագրված է լատինատառ, սակայն օգտագործվել է նաև կիրիլյան Ћ տառը ։
Արտաքին հղումներ
Կատեգորիա:Ալբանիայի մշակույթ Կատեգորիա:Կաթոլիկությունը Ալբանիայում
Կրակոց (ֆիլմ, 1966)
«Կրակոց» («Выстрел»), 1966 թվականի խորհրդային կինոնկար, որ նկարահանվել է Ալեքսանդր Պուշկինի համանուն վիպակի հիման վրա ։
Սյուժե
Ֆիլմի գլխավոր հերոսը՝ Սիլվիոն (Միխայիլ Կոզակով), պաշտոնաթող հուսար է։ Նրա տունը բաց է քաղաքում տեղակայված գնդի սպաների համար։ Սիլվիոն հայտնի է որպես հիանալի հրաձիգ և հոգում կրում է վրեժխնդրության պատմություն. տարիներ առաջ նա, լինելով դեռ սպա, վիճել էր հաջողակ և ճակատագրի սիրեցյալ ինչ-որ կոմսի (Յուրի Յակովլև) հետ, և տեղի է ունեցել մենամարտի։ Կոմսն առաջին կրակոցը չի դիպել հակառակորդին, և նա իրեն պահել է վիրավորական անտարբերությամբ (նա կեռաս ուտելով սպասել է պատասխան կրակոցին), մինչդեռ Սիլվիոն, որը կարող էր կրակել ճիշտ նշանակետին, որոշել է չշտապել պատասխան հարված տալ՝ երկար տարիներ հետաձգելով իր կրակոցը և որոշելով տեսնել, թե ինչպես կպահի իրեն կոմսը, եթե մենամարտը տեղի ունենա բոլորովին այլ պայմաններում։
Ծանոթագրություններ
Կատեգորիա:Խորհրդային ֆիլմեր Կատեգորիա:Ալեքսանդր Պուշկինի ստեղծագործությունների էկրանավորումներ Կատեգորիա:1966 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային արկածային ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր
Կովենտ գարդեն արքունական թատրոն
Կովենտ գարդեն արքունական թատրոն (Theatre Royal, Covent Garden), թատրոն Լոնդոնում, ուր ներկայացվում են օպերային, բալետային ներկայացումներ, Արքունական օպերայի և Արքունական բալետի տնային թատերահարթակն է։ Գտնվում է Կովենտ Գարդեն շրջանում, ինչից էլ ստացել է անվանումը։
Թատրոնի ներկայիս շենքը երրորդն է այդ վայրում եղած շինություններից։ Այն կառուցվել է 1858 թվականին և հիմնական վերակառուցման է ենթարկվել 1990-ական թվականներին ։ Հանդիսասրահը տեղավորում է 2268 հանդիսատես։ Նախաբեմի լայնությունը 12.2 մ է, բարձրությունը` 14.8 մ։
Առաջին թատրոն
Առաջին թատրոնը կառուցվել է 1720-1730-ական թվականներին նախկին այգու տեղում ռեժիսոր և իմպրեսարիո Ջոն Ռիչի նախաձեռնությամբ։ Շենքը բացվել է 1732 թվականի դեկտեմբերի 7-ին անգլիացի դրամատուրգ Ուիլյամ Կոնգրիվի «Այդպես են գործում աշխարհում» (The Way of the World) ներկայացումով ։ Մինչ ներկայացումը դերասանները հանդիսավոր մտել են բեմ` իրենց ձեռքերի վրա բերելով Ռիչին։
Գրեթե մեկ հարյուրամյակ Կովենտ Գարդենի թատրոնը լոնդոնյան դրամատիկական երկու թատրոններից մեկն էր, քանի որ 1660 թվականին Չարլզ II Ստյուարտ արքան դրամատիկական ներկայացումների իրավունք էր շնորհել միայն երկու թատրոնի (երկրորդը Դրուրի Լեյնն էր)։ 1734 թվականին Կովենտ Գարդենում բեմադրվում է բալետային առաջին ներկայացումը` «Պիգմալիոնը», որտեղ գլխավոր դերում հադես էր գալիս Մարի Սալեն, ով, ի հեճուկս ընդունված կարգի, ելույթ էր ունենում առանց սեղմիրանի ։
1734 թվականի վերջին Կովենտ Գարդենում բեմադրվում են օպերաներ, նախ և առաջ Հենդելի ստեղծագործությունները, ով թատրոնի նախկին երաժշտական ղեկավարն էր։ Առաջինը բեմադրվում է նրա վաղ շրջանի օպերան` «Հավատարիմ հովիվը», իսկ 1735 թվականին` հեղինակի նոր օպերան` «Արիոդանթը»։ 1743 թվականին թատրոնում ներկայացվում է Հենդելի «Մեսիա» օրատորիան։ Հետագայում կրոնական թեմաներով օրատորիաների ներկայացումը Մեծ պասի շրջանում դարձավ ավանդույթ։ Այս բեմում առաջին անգամ բեմադրվել են նաև Թոմաս Արնի և նրա որդու` Մայքլ Արնի օպերաները։
Երկրորդ թատրոն
1808 թվականին Կովենտ Գարդենի թատրոնը ոչնչանում է հրդեհից։ Նոր շենքը կառուցվում է 1809 թվականի առաջին ինը ամիսներին Ռոբերտ Սմյորքի նախագծով։ Շենքը բացվում է սեպտեմբերի 18-ին «Մակբեթ» բեմադրությամբ ։ Թատրոնի ղեկավարությունը բարձրացնում է տոմսերի արժեքը, որպեսզի շենքի կառուցման ծախսը դուրս գա։ Սակայն հանդիսատեսները երկու ամիս ներկայացումներն ընդհատում էին մշտական գոռոցներով, սուլոցներով, ինչի արդյունքում թատրոնի ղեկավարությունը ստիպված տոմսերի համար սահմանում է նախկին գները։
19-րդ դարի առաջին կեսին թատրոնի բեմում ներկայացվում էին օպերաներ, բալետներ, դրամատիկական ներկայացումներ ողբերգակներ Էդմունդ Քինի և Սառա Սիդդոնսի մասնակցությամբ։ Այստեղ հանդես է եկել նաև նշանավոր ծաղրածու Ժոզեֆ Գրիմալդին։ Դրությունը փոխվում է այն բանից հետո, երբ 1846 թվականին Արքունական թատրոնում կոնֆլիկտ է առաջանում։ Վերջինիս դիրիժոր Մայքլ Կոստան խմբի զգալի մասի հետ տեղափոխվում է Կովենտ Գարդեն։ Թատրոնի բեմը վերակառուցվում է, և 1847 թվականի ապրիլի 6-ին թատրոնը կրկին վերաբացվում է Արքայական իտալական օպերա անունով Ռոսսինիի «Սեմիրամիդա» օպերային ներկայացումով ։
9 տարի անց` 1856 թվականի մարտի 5-ին, հրդեհ է բռնկվում, և թատրոնն այրվում է երկրորդ անգամ։
Երրորդ թատրոն
Կովենտ Գարդենի երրորդ թատրոնը կառուցվել է 1857-1858 թվականներին ճարտարապետ Էդուարդ Բարիի նախագծով։ Այն բացվել է 1858 թվականի մայիսի 15-ին Ջակոմո Մեյերբերի «Հուգենոտներ» օպերայի բեմադրությամբ։
Առաջին համաշխարհային պատերազմի ժամանակ թատրոնը օգտագործվել է որպես պահեստ, իսկ Երկրորդ աշխարհամարտի տարիներին թատրոնը եղել է պարասրահ։
Պատերազմի ավարտից հետո` 1945 թվականին, սկսվում է թատրոնի վերածնունդը։ Նինետ դը Վալուային առաջարկվում է թողնել Լիլիան Բեյլիսի մասնավոր բեմը և հանդես գալ Կովենտ Գարդենում։ Դրա արդյունքում 1946 թվականի փետրվարի 20-ին թատրոնը բացվում է Չայկովսկու «Քնած գեղեցկուհին» բալետային ներկայացմամբ, որ բեմադրել էր Օլիվեր Մեսելը։ Միաժամանակ ստեղծվում է նաև օպերային խումբը, և 1947 թվականի հունվարի 14-ին այստեղ ներկայացվում է Բիզեի «Կարմեն» օպերան։
Արտաքին հղումներ
Կատեգորիա:1660 հիմնադրումներ Անգլիայում Կատեգորիա:1809 կառուցումն ավարտված թատրոններ
Մատանի
Մատանի, պերճանքի առարկա, մատի զարդ։
Ընդհանուր տարածվածություն
Տարածված է աշխարհի շատ ժողովուրդների մոտ։ Ոսկրե մատանիները երևան են եկել քարի դարում, մետաղե մատանիները՝ բրոնզի դարում։ Հին Եգիպտոսում կրում էին արձանագրություններով, կենդանիների, թռչունների ու փորագրազարդ այլ պատկերներով կնքամատանիներ, որոնց դրոշմները փոխարինում էին տիրոջ ստորագրությանը։ Նման մատանիները հայտնի էին նաև հույներին, էտրուսկներին, հայերին և այլ ժողովուրդների։ Հին Հռոմում տարածված էին ոսկե և արծաթե մատանիները։ Միջին դարերում և հետագայում սովորական էին թանկարժեք և կիսաթանկարժեք քարերով ոսկե, արծաթե մատանիները։
Մատանին Հայաստանում
Հայկական լեռնաշխարհում մետաղե մատանիները հայտնի են III հազարամյակից։ Շենգավիթից գտնվել է եզակի մատանի, միջուկի ոսկե բարակ ձողի վրա՝ ոսկե թիթեղ։ Նույն շրջանի արծաթե մատանի է գտնվել Ջրահովտից։ Հայաստանում մատանին տարածված զարդ է դառնում մ.թ.ա. II հազարամյակից, օղակաձև, օձագլուխ ծայրերով, սեգմենտավոր, օձագալար և այլ ձևավորումներով միաձույլ ոսկե, արծաթե, բրոնզե, երկաթե բազմատեսակ մատանիներ են գտնվել Լճաշենի, Արթիկի, Մեծամորի, Լոռու բերդի, Շիրակավանի ու բրոնզի ու երկաթի դարերի այլ հնավայրերի դամբարաններից։ Բրոնզե, երկաթե, ինչպես նաև թանկարժեք ու կիսաթանկարժեք (օձաքար, սարդիոն, նռնաքար, քաղկեդոն, լագարիտ և այլն) քարերից զեմմաներով մատանիներ հայտնի են Հայաստանի անտիկ ժամանակաշրջանի հնավայրերից։ Դրանց վրա փորագրված են պաշտամունքային-առասպելական, կենցաղային տեսարաններ, կենդանիների, գազանների, թռչունների և այլ խորհըրդանշական պատկերներ, դիմանկարներ։ Հին հայկական արվեստի կատարյալ ստեղծագործություն է հայոց թագուհի պատկերող՝ մ.թ.ա. 1-ին դարում գեմման, փորագրված դեղին նռնաքարի վրա (պահվում է Փարիզի գրադարանում)։ Մ.թ.ա. առաջին դարերի մատանիներ են գտնվել Գաոնիում՝ Աթենասի, կենդանագլուխ մարդու և այլ պատկերներով։ Ընդելուզման, եղանակներով պատրաստված մետաղե մատանիներ՝ Դվինում և Անիում։ Հայ եկեղեցին մատանի կրել արտոնում էր միայն եպիսկոպոսներին։ Կնքամատանիները համարվել են թագավորների, իշխանների և այլ բարձրաստիճան անձանց իշխանության խորհրդանշան։ Դրանցով հաստատում կնքում էին նամակներ, հրամանագրեր, պայմանագրեր ու այլ վավերագրեր։ Այդ նշանակությունն ունեին Հայաստանում հնում տարածված, այսպես կոչված՝ «վարազագիր» մատանիները, ինչպես զանազան ժողովուրդների, այնպես էլ հայերի մոտ հարատևում է հարսին նշանի մատանի հանձնելու սովորույթը՝ իբրև զույգերի միությունը վավերացնելու խորհրդանշան ։
Մատանիների տիրակալը։
Ծանոթագրություններ
Կատեգորիա:Զարդարանքներ
Իվետ Կուպեր
Իվետ Կուպեր (Yvette Cooper, ), բրիտանացի քաղաքական գործիչ, Լեյբորիստական կուսակցության անդամ, եղել է Գորդոն Բրաունի կառավարության անդամ (2007–2010):
Վաղ տարիներ
Իվետ Կուպերը ծնվել է 1969 թվականի մարտի 20-ին Ինվերնեսում (Շոտլանդիա)։ Միջնակարգ կրթությունը ստացել է Էլթոնի Eggar's School-ում։ Սովորել է Օքսֆորդի համալսարանում։ 1991 թվականին նա ստացել է Քենեդի կրթաթոշակ, ընդունվել Հարվարդի համալսարան և աշխատել 1992 թվականի Քլինթոնի նախագահական ընտրությունների քարոզարշավում։ Բացի այդ, նա նաև սովորել է Լոնդոնի տնտեսագիտական դպրոցում։ 1995-1997 թվականները գրել է խմբագրական հոդվածներ The Independent-ում։ 2001 թվականին նա դարձել է Մեծ Բրիտանիայի պատմության մեջ առաջին նախարարի օգնականը, որը վերցրել է մայրության արձակուրդ, ինչպես նաև ամուսնու հետ դարձել է առաջին ամուսնացած զույգը մեկ կառավարության կազմում (1998 թվականին նա ամուսնացել է Էդ Բոլզի հետ, 2010 թվականին աջակցել է նրան կուսակցության ղեկավարի պաշտոնում ընտրվելու անհաջող փորձի ժամանակ ):
Քաղաքական կարիերայի սկիզբ
1997 թվականից մինչև 2010 թվականը ընտրվել է Համայնքների պալատ Լեյբորիստական կուսակցությունից՝ Պոնտեֆրակտ և Քեստլֆորդ շրջանից, իսկ 2010 թվականից՝ շրջանների սահմանները փոխելուց հետո, Նորմենթոնի, Պոնտեֆրակտ և Քեստլֆորդ (Արևմտյան Յորքշիր) շրջանից ։
1999 թվականի հոկտեմբերին նա նշանակվել է Առողջապահության նախարարի խորհրդարանական օգնական՝ 30 տարեկանում դառնալով այս պաշտոնում ամենաերիտասարդը ։
2007 թվականի հունիսի 28-ին նա դարձել է Գորդոն Բրաունի վարչակազմի բնակարանաշինության կրտսեր նախարար, 2008 թվականի հունվարի 24-ին նա զբաղեցրել է Ֆինանսների նախարարության գլխավոր քարտուղարի պաշտոնը՝ դառնալով պատմության մեջ առաջին կինն այդ պաշտոնում , իսկ 2009 թվականի հունիսի 5-ին առաջին անգամ ստացել է նախարարական պաշտոն՝ ղեկավարելով աշխատանքի և կենսաթոշակների նախարարությունը ։
Էդ Միլիբենդի ստվերային վարչակազմ (2010—2015)
2010 թվականի խորհրդարանական ընտրություններում լեյբորիստների պարտությունից և Գորդոն Բրաունի կառավարության լիազորությունների ավարտից հետո 2010 թվականի մայիսի 11-ին մամուլում առաջին անգամ հիշատակումներ են հայտնվել Իվետ Կուպերի՝ որպես Լեյբորիստական կուսակցության հնարավոր նոր առաջնորդի մասին ։
2010-2011 թվականներին նա ստվերային վարչակազմում զբաղեցրել է կանանց հարցերով և իրավահավասարության նախարարի պաշտոնը, իսկ 2010-2013 թվականներին՝ բնակարանային նախարարի պաշտոնը ։ 2010 թվականի հոկտեմբերի 8-ին նա ստացել է Արտաքին գործերի նախարարի ստվերային պաշտոնը, 2011 թվականի հունվարի 20-ին նրան փոխարինել են ՆԳ ստվերային նախարարի պաշտոնը ։
2015 թվականի մայիսի 7-ին կայացած խորհրդարանական ընտրությունների արդյունքում Իվետ Կուպերը կրկին հաղթել է իր ավանդական ընտրատարածքում` ձայների 54.9%-ով` բարելավելով իր 2010 թվականի ցուցանիշները 6.7%-ով։ Նրա մրցակիցներից ամենաուժեղը՝ Անկախության կուսակցության թեկնածու Նաթան Գարբութը (Nathan Garbutt) հավաքել է 21,3%-ի աջակցությունը ։
Այնուամենայնիվ, Լեյբորիստական կուսակցությունը պարտվել է ընտրություններում, և այն բանից հետո, երբ Էդ Միլիբենդը հրաժարվել է կուսակցության նախագահի պաշտոնից, Իվետ Կուպերը, որը մինչ այդ շարունակում էր մնալ ներքին գործերի նախարարը, հայտարարել է ներկուսակցական ընտրարշավին մասնակցելու մտադրության մասին ։ 2015 թվականի սեպտեմբերի 12-ին ամփոփվել են կուսակցական ընտրությունների արդյունքները, Կուպերը ստացել է ձայների 17%-ը՝ զիջելով Էնդի Բյորնհեմին, որը հավաքել է 19%, և հաղթող Ջերեմի Քորբինին (գրեթե 60%) ։
Ստվերային վարչակազմից դուրս
2016 թվականի հոկտեմբերի 19-ին ընտրվել է ներքին գործերի կոմիտեի նախագահ՝ Համայնքների պալատի քվեարկության երրորդ փուլում պահպանողականների աջակցությամբ հաղթելով լեյբորիստուհի Քերոլայն Ֆլինթին ։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Օքսֆորդի համալսարանի շրջանավարտներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Բրիտանացի ֆեմինիստներ Կատեգորիա:Մեծ Բրիտանիայի քաղաքական գործիչներ Կատեգորիա:Բրիտանացի կին տնտեսագետներ Կատեգորիա:Մեծ Բրիտանիայի կին քաղաքական գործիչներ
Ելենա Վենցել
Ելենա Սերգեևնա Վենցել (Елена Сергеевна Вентцель), գրական կեղծանունը՝ Ի․ Գրեկովա, ի ծնե՝ Դալգինցեվա, ), խորհրդային մաթեմատիկոս, հարաբերականության տեսության դասագրքերի ու հետազոտական աշխատանքների հեղինակ, ռուս արձակագիր, տեխնիկական գիտությունների դոկտոր (1954) և պրոֆեսոր (1955)։
Կենսագրություն
Ծնվել է Ռեվելում (այժմ՝ Տալլին)։ Հայրը՝ Սերգեյ Դալգինցեվը, մաթեմատիկայի ուսուցիչ էր, մայրը՝ գրականության։ Դալգինցեվը համարում էր, որ բարձրագույն մաթեմատիկան հեշտ է տարրական մաթեմատիկայից ու դստեր հետ բարձրագույն մաթեմատիկա էր պարապում, երբ վերջինս 7-8 տարեկան էր։ Արդյունքում Ելենա Սերգեեվնան տրվում է մաթեմատիկային։
1929 թվականին ավարտել է Լենինգրադի համալսարանի ֆիզիկա-մաթեմատիկական բաժինը։
1935-ից 1969 թվականներին աշխատել է ռազմաօդային ինժեներական ակադեմիայում։
1969-ից 1987 թվականներն աշխատել է Մոսկվայի տրանսպորտային ինժեներիայի ինստիտուտի կիրառական մաթեմատիկայի բաժնում։
1962 թվականից սկսել է գեղարվեստական գործեր հրապարակել։ 1967 թվականից ՍՍՀՄ գրողների միության անդամ է։
Մահացել է 2002 թվականի ապրիլի 15-ին, թաղված է Մոսկվայի Դոնյան գերեզմանում։
Ծանոթագրություններ
Կատեգորիա:Ռուս արձակագիրներ Կատեգորիա:Գրական կեղծանուններով հայտնի հեղինակներ Կատեգորիա:Մաթեմատիկոսներ այբբենական կարգով Կատեգորիա:Կին մաթեմատիկոսներ Կատեգորիա:Ռուս գրողներ Կատեգորիա:Տեխնիկական գիտությունների դոկտորներ Կատեգորիա:Նոր Դոնսկի գերեզմանատանը թաղվածներ Կատեգորիա:Ռուս մաթեմատիկոսներ Կատեգորիա:Խորհրդային վիպասաններ Կատեգորիա:Սանկտ Պետերբուրգի պետական համալսարանի շրջանավարտներ
Պրադիեր
Պրադիեր (Pradières), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09234։
Բնակչություն
Համայնքի բնակչությունը 2008 թվականին կազմում էր 107 մարդ։
Տնտեսություն
2007 թվականի տվյալներով 72 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 15-ը անգործունակ (ակտիվության ցուցանիշը 79,2 %, 1999 թվականին եղել է՝ 72,6 %)։ 57 աշխատունակ բնակիչներից 52-ը աշխատում էին (26 տղամարդ և 26 կին), անաշխատանք էին 5-ը (3 տղամարդ և 2 կին)։ 15 անգործունակ մարդկանցից 6-ը աշակերտներ կամ ուսանողներ են, 7-ը թոշակառու, 2-ը անաշխատունակ էին այլ պատճառներով ։
Կլոդ Աջապոնգ
Կլոդ Աջապոնգ (Claud Adjapong, ), գանացի ֆուտբոլիստ, պաշտպան։ Ներկայում հանդես է գալիս իտալական «Սասուոլո» ակումբի կազմում։
Պրադիեր
Արտաքին հղումներ
Կատեգորիա:Ֆրանսիայի համայնքներ
Կլոդ Աջապոնգ
Ակումբային կարիերա
«Սասուոլո» ակադեմիայի սան է, խաղացել է մինչև 19 տարեկաններ երիտասարդական թիմում։ 2015/2016 մրցաշրջանի ձմեռվանից հետո սկսել է մարզվել հիմնական թիմի կազմում։ 2016 թվականի մարտի 11-ին իր առաջնամուտն է կատարել Սերիա Ա-ում՝ «Յուվենտուսի» դեմ խաղի 89-րդ րոպեին փոխարինելով Մատեո Պոլիտանոյին ։
Անձնական կյանք
Չնայած այն հանգամանքին, որ Կլոդը ծնվել է Իտալիայում, նրա ծնողները ծագումով Գանայից են, և նա ունի միայն Գանայի քաղաքացիություն, որը նրան թույլ է տալիս հանդես գալ այդ երկրի հավաքականի կազմում ։